Държавен вестник, бр. 106, 2023 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  106
ЕДС е ефективната данъчна ставка на 
групата за юрисдикцията;
КВД е сумата на коригираните включени 
данъци на съставните образувания в юрис­
дикцията;
НДПЮ е нетната допустима печалба на 
съставните образувания в юрисдикцията.
(2) Нетната допустима печалба или загуба 
на съставните образувания в юрисдикцията 
за данъчен период се определя по следната 
формула:
НДПЗЮ = ДП – ДЗ,
където:
НДПЗЮ е нетната допустима печалба или 
загуба на съставните образувания в юрис­
дикцията;
ДП е общата допустима печалба, ако има 
такава, на съставните образувания в юрис­
дикцията;
ДЗ е общата допустима загуба на състав­
ните образувания в юрисдикцията;
Допустимите печалби или загуби на със­
тавните образувания за целите на тази алинея 
са определените по реда на глава тридесет и 
четвърта „в“.
(3) Коригираните включени данъци и до­
пустимите печалби или загуби на съставни 
образувания, които са инвестиционни образу­
вания, не се вземат предвид при определянето 
на ефективната данъчна ставка по ал. 1 и на 
нетната допустима печалба по ал. 2.
(4) Ефективната данъчна ставка на съставно 
образувание без юрисдикция се определя за 
всеки данъчен период отделно от ефективната 
данъчна ставка на всички останали съставни 
образувания.
Определяне на допълнителния данък
Чл. 260ш. (1) Когато ефективната данъч­
на ставка по чл. 260ч, ал. 1 за определена 
юрисдикция, в която се намират съставни­
те образувания, е по-ниска от 15 на сто за 
данъчния период, многонационалната или 
голямата национална група предприятия 
изчислява отделно допълнителния данък за 
всяко от своите съставни образувания, които 
имат допустима печалба, взета предвид при 
определянето на нетната допустима печалба 
на тази юрисдикция. Допълнителният данък 
се определя за юрисдикция.
(2) Ставката на допълнителния данък за 
данъчен период е равна на положителната 
разлика между 15 на сто и размера на ефек­
тивната данъчна ставка по чл. 260ч, ал. 1.
(3) Допълнителният данък за данъчен пе­
риод за юрисдикция е положителна величина, 
ако има такава, и се определя по следната 
формула:
ДДЮ = (ДППЮ х СДД) + КДД – НДД,
където:
ДДЮ е допълнителният данък за юрис­
дикция;
ДППЮ е допълнителната печалба за юрис­
дикция;
СДД е ставката на допълнителния данък 
по ал. 2;
КДД е коригираният допълнителен данък 
по чл. 260ю;
НДД е националният допълнителен данък 
по чл. 260я25 или допустимият национален 
допълнителен данък на друга юрисдикция.
(4) Допълнителната печалба за юрисдикция 
по ал. 3 е положителна величина, ако има 
такава, и се определя по следната формула:
ДППЮ = НДПЮ – ИССД,
където:
ДППЮ е допълнителната печалба за юрис­
дикция;
НДПЮ е нетната допустима печалба, опреде­
лена съгласно чл. 260ч, ал. 2 за юрисдикцията;
ИССД е сумата на изключението за съ­
ществена стопанска дейност за юрисдикцията, 
определена съгласно чл. 260щ.
(5) Допълнителният данък за съставно 
образувание за текущия данъчен период се 
определя по следната формула:
ДДСО = ДДЮ х (ДПСО /ОДПСО),
където:
ДДСО е допълнителният данък за съставно 
образувание;
ДДЮ е допълнителният данък за юрис­
дикция;
ДПСО е допустимата печалба на съставното 
образувание за данъчен период, определена по 
реда на глава тридесет и четвърта „в“;
ОДПСО е сборът на допустимите печалби 
на всички съставни образувания за данъчен 
период в юрисдикцията.
(6) Когато допълнителният данък за юрис­
дикция по ал. 3 е резултат само от наличието 
на коригиран допълнителен данък по чл. 260ю, 
ал. 1 и няма нетна допустима печалба в 
юрисдикцията за този данъчен период, до­
пълнителният данък за тази юрисдикция се 
разпределя на всяко съставно образувание, 
като се използва формулата по ал. 5, въз ос­
нова на допустимата печалба на съставните 
образувания за данъчните периоди, за които 
се правят корекциите по чл. 260ю, ал. 1.
(7) Допълнителният данък на съставно 
образувание без юрисдикция се определя 
отделно от допълнителния данък на другите 
съставни образувания.
(8) За целите на този член съставните об­
разувания на многонационална или голяма 
национална група предприятия включват и 
данъчно задължените лица, дължащи допъл­
нителен данък съгласно чл. 260е, ал. 1, т. 2, 
ал. 2, т. 2, ал. 4, т. 2 и ал. 6, т. 2.
(9) Когато образувание майка от многона­
ционална или голяма национална група пред­
приятия е разположено в държава – членка на 
Европейския съюз, и притежаваните от него 
пряко или косвено съставни образувания, 
разположени в същата или в друга юрис­
дикция, подлежат на облагане с допустим 
национален допълнителен данък за данъчния 
период в тези юрисдикции, определеният за 
образуванието майка по реда на този член и 
дължим съгласно чл. 260е допълнителен данък 
се намалява до изчерпването му с размера на